..... Presentia illorum omnium corum nomina subterleguntur, in atrio ecclesie Sancti Romani que est constructa infra regnum Borgungie, non multum longe ab monasterio Sancti Petri quod dicitur de Cuniea, dedit potestatem et tribuit auctoritatem Ugo abas et custos ipsius monasterii Sancti Petri de Cuniea, cum consilio fratrum monachorum et famulorum, Alberto monacho et priori monasterii ecclesie Sancti Jacobi de Pontia, quod est fundatum infra regnum Langobardie, in comitatu Bergamo, et est membrum ipsius monasterii, et manet sub constitutione domni abatis, de illis rebus quas obvenerunt vel obvenire abent per cartas ad proprium ad partem ipsius monasterii Sancti Petri de Cuniea et Sancti Jacobi de Pontia, ad utilitatem victualem de servitialibus jam dicte ecclesie et monasterii Sancti Jacobi de predicto loco Pontia, commutationem faciendi et legalem ordinationem vel secundum morem ipsius loci, sine damno et sine obprobrio jam dicte ecclesie Sancti Petri et predicte ecclesie Sancti Jacobi. Et insuper ipse domnus Ugo abas dedit potestatem ipsi Alberto ex sua auctoritate nominative de illis rebus quas Odo clericus et ordinaris ecclesie Sancti Faustini de civitate Bresie et filius quondam..... de loco Sale, fecit ad partem ipsius monasterii Sancti Petri de Cluniea ad dandum legali ordine vel et secundum ipsius loci morem, in tantum ut debitum ipsius Oddonis persolvere possit quod reliquit tempore mortis et suum testamentum adimplere secundum ultimam voluntatem, salva fide quam ipse Albertus promisit domno Ugoni abati; et quod ipse Albertus fecerit aut ordinaverit de istis rebus secundum licentiam sibi superius datam, sic sit firmis et stabilis, ac si ab ipso domno Ugone abate fuit factum et confirmatum, nec liceat ipsi domno Ugoni abati, successoribus suis, nec personis sumissis ab eis illut infirmare nec corumpere quod ipse Albertus fecerit vel ordinaverit, secundum quod superius legitur; si sint debiti ipsi abates suis manibus confirmare omnia quicquid ipse Albertus fecerit secundum tenorem superius scriptum, si infra ipsum regnum venerint et eis requisitum fuerit vel si in istis partibus eis requisitum fuerit vel ubicumque, et si propter onorem dignitatis sue ei aliquid inpedit de lege Romana, nec liceat ei ullo tempore nolle quod voluit, sed quod ab eo ic semel factum vel quod scriptum est inviolabiliter conservare promittat, cum stipulatione subnixa. Actum.